B4-0999, 1023, 1040, 1047, 1061, 1065, 1066 και 1069/96

Ψήφισμα σχετικά με τις πρακτικές απελάσεως των μεταναστών χωρίς άδεια παραμονής

Το Ευρωπαϊκό Κοινοβούλιο,

- έχοντας υπόψη τη Σύμβαση της Γενεύης της 28ης Ιουλίου 1951 για το Καθεστώς των Προσφύγων,

- έχοντας υπόψη την Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών,

- έχοντας υπόψη τις συστάσεις του Συμβουλίου της 22ας Δεκεμβρίου 1995 για την καταπολέμηση της λαθρομετανάστευσης και της παράνομης εργασίας,

- έχοντας υπόψη τα προηγούμενα ψηφίσματα της 21ης Σεπτεμβρίου 1995 σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο όσον αφορά την πολιτική σε θέματα μετανάστευσης και παροχής ασύλου (COM(94)0023 - C3-0107/94) ((ΕΕ C 269 της 16.10.1995, σελ. 156.)),

- έχοντας υπόψη τα προηγούμενα ψηφίσματά του για τον ρατσισμό, την ξενοφοβία και τον αντισημιτισμό,

Α. λαμβάνοντας υπόψη την πραγματική εικόνα της μεταναστεύσεως στην Ευρώπη και την παρουσία μεταναστών χωρίς άδεια παραμονής στο έδαφος της Ένωσης,

Β. εκφράζοντας τη λύπη του για τα γεγονότα που συνέβησαν τους τελευταίους μήνες σε ορισμένα κράτη μέλη της Ευρωπαϊκής Ένωσης και συγκεκριμένα στη Γαλλία, την Ισπανία και το Βέλγιο,

Γ. λαμβάνοντας υπόψη ότι η εξέλιξη των νόμων για τη μετανάστευση σε ορισμένα κράτη μέλη της Ευρωπαϊκής Ένωσης επιδείνωσε σημαντικώς την κατάσταση ορισμένων μεταναστών σημαντικός αριθμός των οποίων απώλεσε το δικαίωμα παραμονής, περνώντας έτσι στην παρανομία,

Δ. εκτιμώντας ότι το δικαίωμα επανενώσεως των οικογενειών διασφαλίζεται από την Σύμβαση της Γενεύης,

Ε. συγκλονισμένο από το γεγονός ότι ορισμένοι μετανάστες που επελάθηκαν από την Ευρωπαϊκή Ένωση, εκτελέσθηκαν ή συνελήφθησαν για τις πεποιθήσεις τους μόλις επέστρεψαν στην χώρα καταγωγής τους,

1. επιβεβαιώνει την ανάγκη να διασφαλίζονται, υπό κάθε περίπτωση τα ανθρώπινα δικαιώματα και να αντιμετωπίζονται οι μετανάστες χωρίς άδεια παραμονής με αξιοπρεπή τρόπο, κυρίως όσον αφορά θέματα υγείας και εκπαίδευσης[semigr ]

2. φρονεί ότι καμιά απέλαση μετανάστου χωρίς άδεια παραμονής στην χώρα από την οποία κατάγεται δεν μπορεί να γίνει χωρίς να υπάρχουν επιβεβαιωμένες πληροφορίες σχετικά με την ασφάλειά του και τα θεμελιώδη δικαιώματα στην χώρα καταγωγής του και χωρίς να λαμβάνεται υπόψη η επανένταξή του στην οικονομική και κοινωνική ζωή της χώρας του[semigr ]

3. καλεί τα κράτη μέλη να αντιμετωπίσουν το ζήτημα των μεταναστών χωρίς άδεια παραμονής εξετάζοντας μεμονωμένα κάθε περίπτωση, να αποφεύγουν κατά το δυνατόν συνοπτική διαδικασία και να λαμβάνουν ως βάση την ισότητα των περιπτώσεων[semigr ]

4. καλεί το Συμβούλιο να αναλάβει πρωτοβουλίες για την προώθηση της διαβουλεύσεως, στο πλαίσιο των κρατών μελών, σχετικά με πολιτικές για τους μετανάστες χωρίς άδεια παραμονής[semigr ]

5. επικρίνει την προσφυγή του Συμβουλίου σε συστάσεις οι οποίες δεν αναφέρονται στον τίτλο VΙ της Συνθήκης για την Ευρωπαϊκή Ένωση και επί των οποίων δεν έγινε ποτέ διαβούλευση με το Ευρωπαϊκό Κοινοβούλιο[semigr ] επισημαίνει ότι η ανωτέρω πρακτική οδηγεί στην έλλειψη κοινοβουλευτικού ελέγχου, δεδομένου ότι η «ευρωπαϊκοποίηση» του θέματος έχει ως αποτέλεσμα τον αποκλεισμό των εθνικών κοινοβουλίων, ενώ ταυτόχρονα δεν υπάρχει λογοδοσία στο Ευρωπαϊκό Κοινοβούλιο[semigr ]

6. αναθέτει στην αρμόδια επιτροπή του να εξετάσει ενδελέχως την νομοθεσία και τις πρακτικές των κρατών μελών της Ευρωπαϊκής Ένωσης στον τομέα της πολιτικής που ακολουθούν όσον αφορά την απέλαση και την απομάκρυνση και ζητεί από την επιτροπή αυτή να εκπονήσει σχετικώς διεξοδική έκθεση[semigr ] καλεί τις αρμόδιες υπηρεσίες της Επιτροπής και την επιτροπή που έχει συσταθεί δυνάμει του άρθρου Κ4 της Συνθήκης ΕΕ να συνεργασθεί για την διενέργεια της διεξοδικής αυτής έρευνας[semigr ]

7. καταδικάζει ανεπιφύλακτα όλες τις δηλώσεις που τείνουν στο να αυξήσουν την καχυποψία έναντι των αλλοδαπών και να ενισχύουν την αξιοπιστία εκείνων που προτείνουν μια δημαγωγική πολιτική αποκλεισμού και ξενοφοβίας,

8. καλεί τα κράτη μέλη να προβλέψουν τις πλέον βαρύτατες κυρώσεις εις βάρος εκείνων οι οποίοι εκμεταλλεύονται τους μετανάστες και επωφελούνται από την κατάσταση αβεβαιότητος στην οποία βρίσκονται[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.